|  |  |
| --- | --- |
| C:\Users\Jesús Reyes\AppData\Local\Microsoft\Windows\INetCache\Content.MSO\138D8678.tmp | JAPÁN MIRAI PROGRAMELTE INFORMATIKAI KARJELENTKÉZÉSI LAP |

# Pályázati felhívás

A magyarországi Japán Nagykövetség idén is meghirdeti a MIRAI program nevű, rövid távú ösztöndíját. A MIRAI program a japán állam egyik legújabb ösztöndíja, melynek fő célja Japán bemutatása külföldi hallgatók számára, egymás megértésének elősegítése, a tudományos párbeszéd erősítése és a jövő vezetői közötti kapcsolatépítés támogatása. A program keretében a hallgatók egy hetet töltenek Japánban, ahol változatos (tudományos és turisztikai) programokon vesznek részt. A program költségeit: repülőjegyet, szállást, étkezést, belépőket teljes egészében a japán állam fedezi. Az alábbi hivatkozáson található egy rövid összefoglaló a programról:

<https://www.mofa.go.jp/files/000371655.pdf>

A Japán Nagykövetség a magyar egyetemi karok által benevezett hallgatók között kiválaszt egy nyertest, aki részt vehet a programban, és akit januárban hivatalosan értesít a nagykövetség. A kiválasztott hallgatónak egy elektronikus jelentkezési lapot kell kitöltenie. A kiválasztott hallgatók szakterületük szerint csoportosítva utaznak Japánba, a természettudományi, mérnöki és informatikai hallgatók csoportja **2020. március 4. és március 11.** között utaznak ki. Az utazás során ellátogatnak Tokióba és még egy japán városba (pl. Kiotóba vagy Hirosimába), ahol a főbb látványosságok látogatása mellett előadásokat is hallgatnak, diáktalálkozókon vesznek részt. A hallgatók a program alatt és után kérdőíveket töltenek ki, a közösségi médián fotókat posztolnak, illetve egy saját projektet, prezentációt is készítenek.

Részvételi feltételek:

- Magyar állampolgár

- Legalább 20 éves

- Egészséges

- Nappali tagozatos BA/BSc, MA/MSc vagy PhD hallgató

- Tanulmányi átlaga legalább 4,7 az előző félévben

- Középszintű angol nyelvtudás

- Legalább 2020. június 15-ig érvényes útlevéllel rendelkezik

- Nem töltött 6 hónapnál hosszabb időt Japánban

- Nem vett még részt hasonló programban

- Érdeklődik Japán és a japán kultúra iránt, a jövőben szívesen tanulna Japánnal kapcsolatos témákról

- Elvállalja, hogy a program alatt és után a közösségi médián (főként Facebookon) fotókat, posztokat oszt meg a programmal és Japánnal kapcsolatban

A pályázatban való jelentkezésére egy angol nyelven íródott esszét (motivációs levelet) kell beadnia, amelynek hossza minimum 500 szó és tartalmában a következőket fejti ki:

* miért szeretne Japánba menni;
* milyen kutatási témák iránt érdeklődik és milyen témákban kutat jelenleg a karon;
* karrierterv, tervek a jövőre;
* milyen közösségi médiát vagy médiákat szokott használni (mivel a résztvevőktől elvárják, hogy a program alatt és után a közösségi médián osszák meg élményeiket)

Beadási határidő: 2019. december 5.

Karunkat képviselő hallgató elvállalja, hogy legkésőbb december 9-éig elküldi útlevelének szkennelt állományát a lejjebb megadott email címekre.

Kérjük a kitöltött jelentkezési lapot a megadott határidőig a következő e-mail címekre elküldeni: csaniko@inf.elte.hu, jesusreyes@caesar.elte.hu

# Személyes adatok

|  |  |
| --- | --- |
| Teljes név: |  |
| Neptun kód: |  |
| Életkor: |  |
| E-mail: |  |
| Nappali tagozat: | BSc MSc PhD (húzza alá a megfelelőt) |
| Szak: |  |
| Tanulmányi átlag: |  |
| Angol nyelv tudását igazoló okirat száma: |  |
| Útlevél száma és érvényessége: |  |

# Angol nyelvű esszé: (minimum 500 szó)